R5dwMg/zh-wiki-yue-long huggingface dataset:
1990年代中移民加拿大溫哥華時曾離開演藝事業一段時間，之後返回香港。及後鄭裕玲表示移民乃一個錯誤嘅決定，因為當中使咗唔少錢。返港後繼續喺無綫電視服務，主要擔任綜藝節目同埋大型特備節目嘅司儀工作，憑著理性睿智嘅口才同埋氣質修養被冠以「金牌司儀」嘅美譽。
鄭裕玲努力摸索，經常嘗試唔同挑戰，如舞臺劇、模特兒、配音等等。並且工作態度認真，佢唔遲到嘅作風喺圈中屢獲稱讚，因此成為有口皆碑嘅華人娛樂圈中嘅「大姐大」。1989年當時係英國王儲嘅查理斯三世同第一任老婆戴安娜王妃到港時，鄭裕玲更被邀請成為唯一出席嘅香港藝人。
鄭裕玲未結婚。1980年代曾經同甘國亮相戀十年。1990年代同歌手呂方戀愛維持至2008年10月宣佈分手。2005年兩人均公開表示他們有「唔婚，唔生育」嘅共識。2008年分手收場，結束了長達16年嘅拍拖生涯。
交往長達16年嘅情侶檔鄭裕玲、呂方宣告分手，表示係喺彼此長談過之後嘅決定，並沒有撕破臉，未來仍係好朋友。據香港「東方日報」報導，演藝圈另一位大姊大汪明荃，坦言沒聽鄭裕玲聊過此事，希望外界尊重佢同呂方嘅隱私。
根據香港《太陽報》報導，鄭裕玲同呂方這對知名嘅銀壇「姊弟配」「長短腳之戀」，分手並無第三者，亦都同金錢無涉。鄭裕玲接受雜誌訪問時透露自己年已半百，想要往後嘅人生做自己想做嘅事、有自己嘅空間。由於受到更年期嘅困擾，鄭裕玲經常爆跳如雷，呂方只要晚一點回家，佢就會發瘋似嘅趕呂方下樓。
橫水渡指喺平靜狹窄嘅內河或者水道嘅渡船，舊時有啲橫水渡係船伕或者機器拉扯連接兩岸嘅纜繩嚟移動，或者撐漿同撐竹。後來科技進步，好多改做摩打驅動。而家香港嘅新渡輪公司用橫水渡嚟稱呼一啲用大船嘅渡輪航線，偏離咗橫水渡原本嘅意思。
低量嘅尼古丁，哺乳動物來講，係種興奮劑。呢個就係食煙上癮嘅主因，煙癮就係尼古丁癮。尼古丁比海洛英同可卡因，更易上癮，更加難戒。煙仔嘅尼古丁，含量越來越高，年年多千分之十六，戒煙越來越難。尼古丁亦改變身體化學物質，令人更易可卡因上癮。
據話係喺唐代時，文成公主入藏，傳入咗茶葉，重創制埋奶茶嘅整法，奶茶就咁開始，成咗當地啲上流人士嘅日常飲食。而到咗宋元時，就傳咗呢種飲品去西域同蒙古。 而直到咗13世紀左右嘅薩迦王朝時代，酥油茶先至開始普及當地嘅社會，形成風俗。
根據藏人嘅習慣, 茶同油係要分開飲嘅, 而且每次人客飲咗一啖，主人都會即時加滿返。所以人客碗茶就永遠係滿嘅。客係唔想一路飲嘅，做客時就唯有始終唔掂個碗，直到打算走啦就一次過飲完。咁樣做就尊重到啲風俗、唔會冒犯到東主。
整酥油茶前，需要將熟成嘅普洱磚茶用水煲開，整成茶湯後，再跟著落啲酥油、牛奶、鹽等，放入細長嘅木桶度，人手用支攪棒出力咁攪打成乳濁液。另外仲有種方式，就係將酥油同茶等料，入嗮落皮袋，索著個口，再用木棒出力敲打。
所謂「絲襪奶茶」，係將煮好嘅紅茶用一個棉線網先行過濾，作用除咗隔走茶渣之外，亦令紅茶更香滑，然後再加入淡奶同糖。傳統嘅港式絲襪奶茶用淡奶加入煲好嘅錫蘭紅茶。原創人用特製白布袋，但而家大部分人都會用一個棉紗網鑲喺一個金屬框架度。
由於棉紗網經奶茶浸泡，網顏色同絲襪好接近，因此叫做「絲襪奶茶」，「絲襪」係女性用尼龍襪褲嘅俗稱，多數係肉色，收縮時呈咖啡色，第二次世界大戰後由美國傳入，初期叫「原子襪」，「蘭芳園」大牌檔伙計將煮沸茶水倒入過濾網，上下拉動以加速茶水濾出，手法熟練誇張，狀似做秀，引人注目，係港式茶餐廳製作奶茶一大特色。
用來沖奶茶嘅錫蘭高地紅茶分為粗茶同幼茶兩種，餐廳透過控制粗幼茶嘅份量，就可以改變沖出來嘅奶茶嘅香味、色澤同濃度。一般茶餐廳會用一至兩種碎紅茶做主，攞佢嘅茶色同濃味，再配搭較高級嘅立頓錫蘭紅茶以帶出茶香。
消費之後就係欠款，為免爭人數或繼續拖數就要冚數，埋單即「將欠落嘅數冚埋」。劉天賜嘅講法係話「埋單舊時要靠張單據寫咗嘅銀碼加埋一齊，所以叫『埋單』」。家陣大部分舖頭都將條數入落電腦，一撳掣就知要收個客幾多錢。
3月4號，李百全同港台各部門主管召開編輯會議，其中《鏗鏘集》、《視點31》同《香港故事》等重點節目被特別點名，要求之後播放嘅集數要經佢個人事先睇過，先可以對外廣播。其中《香港故事》嗰星期嘅受訪者、樂隊LMF歌曲夾雜住好多粗言穢語，佢認為「唔decent」，有「極端政治取態」，反問「點解唔揾另一種聲音」。
3月11號，李百全又再抽起原定喺當晚8點播出嘅《議事論事》，臨時改為重播行政長官卓越教學獎得主嘅舊節目《卓越教室》。節目網頁存檔顯示，當晚嘅節目會談及全國人民代表大會修改香港選舉制度，由港台記者陳月慧任主持，立法會主席曾鈺成喺「政事溫度計」環節中採訪前立法會議員李華明、國際政治學者袁彌昌，另外民主黨前主席劉慧卿亦會接受專訪，而喺同月18號播出嘅節目預告亦未見顯示。
原定喺3月29號播放嘅《鏗鏘集》節目《青春的一場修煉》被抽起，呢個節目探討反修例事件之後，八間資助大學只有香港理工大學學生會內閣當選並運作為嘅「斷莊」現象，受訪者包括香港中文大學學生會當選內閣「朔夜」、香港理工大學學生會成員、中文大學校董劉國勳同立法會教育事務委員會成員容海恩。
原定喺4月5號播放嘅《鏗鏘集》經過李百全睇過後亦不獲通過，或會被抽起。嗰集內容訪問前有線新聞中國組「過檔」眾新聞後嘅傳媒生存空間，內容無觸及各個傳媒政治光譜等議題。同樣由《鏗鏘集》團隊負責製作嘅《鏗鏘說》，主持蘇玉華被指「太黃」，遭到替換，改為民建聯兼中國聯合國協會理事林琳接任。
計劃4月2號播出嘅《鏗鏘說》同4月5號播出嘅《鏗鏘集》轉交綜合節目組和文教及康體組負責，但係同時未暫定原負責團隊公共事務組嘅工作，換言之兩個節目喺港台內部會有兩個製作版本。另外，李百全計劃日後若果《鏗鏘集》同《鏗鏘說》唔符合要求，負責嘅製作人員將會被調查係咪涉及失職，甚至被追討製作費。
5月21號，香港電台播出時政節目《議事論事》，自由黨榮譽主席田北俊提及美國商會喺5月嘅調查，指商界憂慮《港區國安法》撤走嘅部分，被港台聲稱唔中立刪走。當時田北俊提及商界嘅憂慮，受訪嘅在港美國會員入面，超過4成計劃離開香港。
田北俊又談及47名民主派初選案被告，保釋一度全部被拒。之後田北俊傳媒查詢嘅時候，表明唔樂見內容被刪走，港台工會批評高層編委會，多次無視同事意見同編輯決定，踐踏團隊專業製作，而之前接受訪問之後被審查，最後訪問被抽起嘅袁彌昌亦指，田北俊陳述事實都唔得，而田北俊已是「安全系數」好高嘅親中派人物都俾人禁言，反映批評「國安法」是港台紅線。
政府新聞處係香港政府專責處理公共關係嘅部門，作為政府嘅公共關係顧問，負責政府嘅出版、宣傳同埋新聞工作，係政府與香港同埋外國傳播媒介間溝通嘅橋樑。新聞處亦透過傳媒把政府政策向市民進行宣傳，同埋提高市民對政府工作嘅認識。
新聞處屬下設有本地公共關係科、宣傳同埋推廣科、香港以外地區公共關係科同埋行政科。現任新聞處處長係陳偉偉，另設有兩名副處長同埋6位助理處長，並有兩名新聞秘書，分別協助政務司司長同埋財政司司長處理對傳媒嘅工作。
黃金鳳曾經多次被指干預香港電台新聞工作前線人員嘅編採自主，阻止佢哋報道一啲對香港電台或政府負面嘅新聞，或者一啲對批評政府人士所做嘅專訪，黃金鳳更加恐嚇前線人員話「你哋簽晒聲明，有咩事會話你哋唔擁護政府」。
喺香港反送中運動期間，2019年7月14號一場沙田衝突入面，多間傳媒報道引述香港警察消息指，一名警員被鉗夾斷手指。之後傳真社發布調查指，報道中提及被指鉗斷警員手指嘅工具其實係警棍，而警員手指亦完好無缺。
香港電台節目製作人員工會之後發表公開信，指身為新聞部總監嘅黃金鳳，當晚明確指示報道標題唔使用「消息指」，而係用直接描述嘅方式表述。工會質疑，到底係邊個得悉香港警察消息來源，黃金鳳曾經循咩途徑求證，同埋點解黃金鳳落一個咁嘅指令。
喺北京未經諮詢或香港人同意而強行落實《港版國安法》之下，六四喺香港變為敏感詞，香港電台新聞部淪為政府喉舌，身為新聞總監嘅黃金鳳，喺2023年5月派人拆除放置咗34年，由一班港台其他部門贈送，表揚新聞部當年六四採訪戰績，為專業廣播樹立模範嘅大字報。
呢封表揚信貼喺新聞部足足34年，歷年來成為唔少新聞部員工嘅打卡位。前港台新聞部員工周萬聰直指事情悲哀，亦有唔方便公開姓名嘅前資深員工都同我地講，呢封表揚信係代表住香港台新聞部嘅專業精神同榮譽嘅歷史，呢封信被拆證明港台已經墮落到冇底線，更話過去大家都以呢封信作為一個指標，話新聞部嘅墮落程度係咪已經到達咗呢封信嘅守得住嘅程度，結果香港電台真係守唔住。
香港電台第一台係香港電台第二個設立嘅廣播頻道，當時叫華語台，呼號叫ZEK，用AM 640 KHz。1948年8月取消呼號，1981年改用呢個名，1989年前未調整現頻率時，使用頻率係AM 783 kHz，FM 91.
將軍澳呢個名喺明末出版嘅《粵大記》已經有。個名嘅正確來源並不可考，好多人認為係因為清朝時呢個海灣成日有走私船出沒，朝廷就派一個將軍鎮守呢度打擊走私活動，所以叫「將軍澳」。另一個講法係，喺明朝時一位將軍敗走到將軍澳現址，最後傷重死咗。
以前關於將軍澳嘅英文譯名有一段爭議，有啲人主張用英文舊名Junk Bay，亦有啲人主張用英文新譯Tseung Kwan O。到咗近年至逐漸統一以Tseung Kwan O稱呼陸地部分，但海灣仍然多數以Junk Bay標示。
直到1980年代中後期，港英政府喺將軍澳移山填海，發展將軍澳新市鎮，令將軍澳成為香港第七個新市鎮。將軍澳分為三期發展。第一期發展嘅有寶琳、翠林，第二期發展嘅係將軍澳市中心、坑口，第三期發展嘅係調景嶺。
1978年，長江實業同會德豐合股公司買入天水圍地同魚塘，用嚟日後起樓。1979年下半年，有中資背景嘅華潤集團買入該公司大部份股權，當時華潤佔百分之五十一，長實佔百分之十二點五。當時華潤想15年內起個50萬人口嘅新市鎮，但華潤唔夠錢起。
香港電台第三台係香港電台第一個設立嘅廣播頻道，1928年6月30號開播，當時呼號叫GOW，用AM 845 KHz同AM 1525KHz，1929年2月改呼號ZBW，頻率係AM 860 KHz。1948年8月取消呼號，1981年改用呢個名。
香港電台嘅《大自然逐樣講》係《大自然大不同》嘅第二季 ，由2020年8月播到2021年4月。《大自然逐樣講》總共31集，每集5分鐘咁去 「增加觀眾對生態認識」。第一季嘅《大自然大不同》係每集25分鐘總6集嘅格式。
黃遂心大學時喺英國 Falmouth University 嘅海洋生態歷史攝影以一級榮譽畢業。畢咗業後加入咗英國廣播公司嘅自然歷史組，負責資料搜集嘅工作。2018年以中華白海豚為題材嘅畢業習作《白海豚失樂園Breathing Room》贏咗第52屆美國侯斯頓國際電影節 「海洋學/海洋生物學」紀錄片嘅金獎。
2016 年馮漢城喺香港中文大學生物學畢業。佢嘅《Wild Hong Kong》系列嘅生態紀錄片係第一個「以香港生態生物多樣性主題紀錄短片系列」。馮希望透過影像嘅力量，切實咁紀錄香港嘅郊野生態， 喺唔使改變任何生態環境之下就可以改變香港人對保育環境嘅心。
潮間帶泥灘，又或者叫做濕地，主要係海洋同陸地，鹹水同淡水嘅交接位，以泥土為基質嘅地。1971 年嘅《拉姆薩爾公約》，又叫《特別是作為水禽棲息的國際重要濕地公約》，界定濕地為「沼澤、泥沼地、泥炭沼或被水浸地區。
無論天然或人工，永久性暫時性，死水或流動水，淡水、鹹淡水或鹹水，包括沿海地區，潮退時水深不超過六米地方 」。泥灘是世界上其中一個生態最豐富嘅生態系統，喺濕地低窪地區或者舊湖泊盆地形成，水源主要係雨水。
大部分係泥灘生長嘅植物都可以喺酸性同養分低嘅環境生長。泥灘可儲存大量嘅二氧化碳，濕地植物亦會汲取水同泥土中嘅養分跟住儲起佢，有助減少氣候變化嘅影響。 泥灘作為水鳥搵嘢食嘅重要地方 ，香港觀鳥會會幫手進行管理泥灘植物嘅工作。
喺香港，米埔及后海灣內一帶嘅濕地係香港最大同最有代表性嘅濕地。其他泥灘有元朗嘅白泥。大自然保護協會喺生物多樣性豐富嘅白泥到進行廢蠔田研究同分析，仲起咗一間「香港珍貴蠔礁展示館」，展出有關后海灣文化歷史同蠔嘅科學知識。
大埔嘅汀角泥灘更因為紅樹林而被評定為「具特殊科學價值地點」 。另一方面， 大嶼山嘅水口灣泥灘除咗係消閒活動嘅熱點，亦孕育包括有「活化石」之稱嘅馬蹄蟹等多種珍貴生物。但係，龍尾灘泥灘嘅情況有啲唔一樣。呢個本來冇乜人理嘅泥灘，喺2000年代政府嘅土木工程拓展署計劃耗資一億三千萬公帑，提出填海將龍尾灘變成人工沙灘。
紅樹林係指一類生長喺「熱帶，亞熱帶河口交會處或海岸地區喬木或灌木」群落 。香港大約有六十片紅樹林，係「珠江三角洲中所餘最大叢林組」，分佈於新界東北、西北、西貢、大嶼山、香港島，其中最大面積嘅紅樹林散佈喺深水灣沿岸一帶，而喺大埔嘅汀角更因為紅樹林而喺1985年被評定為「具特殊科學價值地點」。
香港嘅紅樹林經歷多年嘅生態環境破壞，目前總面積只有350公頃。紅樹林除咗提供幼魚幼蟹棲身地之外，更係一個抵受海浪嘅天然堤壩，同一個吸收水中有害物質嘅天然過濾器。中文大學環境學家李成業教授研究指出，雖然紅樹林能夠分解樹幹同植物，但由於佢系統中嘅氧氣不足，分解過程比較緩慢。
其實香港係冇咩大條嘅河，但係有200幾條細嘅河流同埋溪澗，總長度差唔多係2500公里。 但係城市嘅發展就意味住呢啲大條少少嘅河可能會被「石屎渠道化」，好似錦田河、城門河、同埋山貝河咁。根據香港地球之友2004寄俾香港政府嘅投訴信中提到，香港當時係冇任何保護河流嘅法例，所以接二連三有好多破壞河流嘅事件。
香港溪澗有超過180種嘅淡水魚同埋20幾種蛙類，當中嘅香港瘰螈係香港唯一嘅有尾兩棲類，係國際自然保護聯盟列成「近危」嘅品種。 河溪亦都係蜻蜓、螢火蟲等昆蟲嘅屋企。而家部分嘅林村河、荔枝窩河、同埋丹山河 被列為「具仲要生態價值嘅河溪」。
池塘係淡水濕地嘅其中一種，通常係指水容量比湖較細同埋水深比較淺，陽光係可以直接照射到底部，風浪嘅衝擊亦都比較細。無論係池塘嘅水面或者水底水溫都係好平均，唔會有太大嘅變化 。香港有好多池塘以前都係稻米田，又或者係儲水嘅水塘。
另外，沙螺洞係另一個喺香港較罕見嘅山谷淡水濕地。沙螺洞嘅地理位置好獨特，四周圍都有山嶺擋風，四條河溪全年都有水流入。沙螺洞嘅生態環境重要性係香港排行第二，被列為「具特殊科學價值地點」。香港環保組織綠色力量、原居民、同政府三方面糾纏咗幾十年終於喺二〇一八年展開《沙螺洞生境及生物多樣性保育計畫》嘅管理協議，同當地嘅村民同埋農民合作，一齊推動有機耕種。
聯合國喺1992年5月22日通過《生物多樣性公約》，以提升公眾對生物多樣性嘅認識。公約喺2011年引至香港，因此香港嘅自然保育政策同措施，必須符合公約嘅規定。 根據香港生物多樣性訊息系統 嘅紀錄，香港有超過4000種嘅本地物種。
香港商業電台，正式公司名叫香港商業廣播有限公司，簡稱商台或者商業電台，係香港兩間發到牌嘅商營電台之中歷史較長一間。香港商業電台分為雷霆881、叱咤903同埋AM864三個台，每日廣東話播足24個鐘節目，以香港聽眾為主要對象，近年又有網上即時廣播服務。
新城電台喺2016年9月12號決定向政府交還數碼聲音廣播牌照，並已經通知商務及經濟發展局，旗下三條數碼廣播頻道會按照牌照規定，繼續廣播到2016年10月12號，其中兩條頻道會同兩條FM頻道聯播，剩低嘅一條頻道會全日播放音樂，直至當局批准停止服務為止。
2011年，為咗回應香港市場嘅興趣同見到當時數碼聲音廣播服務喺外地嘅發展，政府向三間商營機構批出牌照。但係，三間商營數碼聲音廣播機構短時間內都以經營困難同埋冇足夠嘅聽眾群為理由退出市場，反映市場已經對數碼聲音廣播失去興趣，2015至2016年三間經營機構鳳凰優悅、DBC數碼電台同新城電台陸續申請退還牌照，截至2016年11月，香港得返香港電台一間公共廣播機構提供數碼聲音廣播服務，合共營運五條相關頻道。
行政長官會同行政會議喺2017年3月28號，經考慮香港數碼聲音廣播發展檢討報告之後，決定停止香港嘅數碼聲音廣播服務，同埋喺6個月之內，或之後盡快喺切實可行嘅時限內，終止香港電台提供嘅數碼聲音廣播服務。
Eureka 147係現時歐洲廣播聯會推廣嘅制式，喺歐洲、加拿大同部份亞洲地區採用。佢嘅設計係需要另外喺新嘅「L頻帶」或「甚高頻帶VHF Band III」操作，頻寬1.5 MHz，最大可傳送大概1.
2016年8月8號，電台宣佈由於香港數碼聲音廣播業務發展步伐未如理想，公司業務得唔到廣告嘅支持，經過股東同董事會議決，喺同日朝早通知政府交還聲音廣播牌照，而大部分員工將服務到9月7號，電台將根據牌照繼續安排廣播直到局方批准停止服務為止。
，通稱奇妙電視，係香港免費電視台，由有線寬頻擁有。公司喺2013年10月獲行政長官會同行政會議原則上應承有得發牌，其後喺2016年5月31號正式發牌，並計劃喺發牌後12個月同24個月內分別開設粵語同英語頻道。
粵語頻道「奇妙電視中文台」喺2017年5月14號開台，曾喺2018年10月27號改名做「香港開電視」，再喺2022年10月18號改名做「HOY TV」。公司嘅註冊資料喺2024年1月18號改用現名，節目結尾標誌喺同年1月29號改用現名。
2016年6月1號起，部分樓嘅公共天線訊號開始有兩個奇妙電視嘅靜態畫面做數碼電視傳送嘅測試訊號，靜態畫面內容分別係「奇妙電視中文台快將啟播」及「奇妙電視英文台快將啟播」。兩個台曾經暫時用編號901／71同900／72，之後就分別改咗77及76。
2018年4月下旬，奇妙電視話，出現難以確定嘅情況同埋緊要人物有人事變動，雖然已經做咗啲嘢但準備嘅過程都重係有困難，就向通訊事務管理局申請將英文頻道開台期限延長2個月，當局話考慮奇妙電視特殊情況同經營環境後，做彈性處理，批准延長期限到7月30號，但強調哩次「破例」將唔可以做為先例，同唔畀再度延期。
2022年2月24號，通訊局正式批准奇妙電視申請使用大氣電波做新嘅傳送方式，奇妙電視將會用大氣電波頻道22播放佢嘅電視節目頻道。大氣電波版本嘅香港開電視同香港國際財經台預計唔遲過2022年4月1號廣播，78台預計唔遲過2022年11月24號或之前廣播。
2022年3月24號，直到3月31號之間用靜態畫面測試廣播。靜態畫面內容係「Ch77 香港開電視 及 Ch76 HKIBC 現正進行大氣電波訊號測試 Ch77 HK OPEN TV and Ch76 HKIBC Off Air Signal Testing」及「奇妙電視78台即將啟播 Fantastic TV Ch78 Coming soon」之後改咗做「78台即將啟播 Ch78 Coming soon」。
2022年11月14號，HOY TV喺佢個Facebook官方網頁喥講78台將會喺2022年11月21號正式啟播，並改名叫做「HOY資訊台」，英文名叫做「HOY Infotainment」，而頻道嘅靜態畫面就改為顯示「HOY資訊台於11月21日正式啟播」及「HOY Infotainment will begin broadcasting on 21st November」。
而家有線電視擁有24小時播放嘅新聞台、娛樂新聞台、多條電影、足球、國際新聞頻道等等。有線電視播放嘅電視頻道有101條，而聲音廣播頻道則有4條，曾經係全港電視台之冠，然而呢個紀錄喺2006年5月10號由now寬頻電視同無綫收費電視合作打破。
2023年2月14號，有線電視同HOY TV母公司有線寬頻宣布提早向政府交還收費電視牌照，同日獲行政會議通過，同年6月1號起已經終止傳送收費電視廣播。該牌照有效期由2017年6月1號至2029年5月31號。
2001年8月起，由於要防止有人用非法解碼器偷睇有線電視，就開始將電視訊號逐步數碼化，工程喺2005年初完成，成為香港第一家利用數碼廣播嘅電視台。同年，有線電視成立覆蓋整個亞洲同北美洲嘅華語衛星頻道「新知台」。
有線電視在2006年1月3號進行架構重組，成立三個新公司，分別為 「香港有線新聞有限公司」、「香港有線體育有限公司」以及「香港有線娛樂有限公司」，為有線寬頻有限公司嘅全資附屬公司，呢三間公司成為有線新聞資訊、有線體育同有線娛樂頻道嘅主要頻道內容供應商，有線電視為呢三間公司提供播放平台。
有線電視在1993年啟播時已經開始播放CNN國際新聞網絡及擁有自己嘅新聞台。於1995年，有線電視將原有嘅新聞台一分為二，當時嘅新聞一台主要播放新聞報導、時事分析及財經地產動向節目，而當時嘅新聞二台則變成香港首個24小時唔停播放即時新聞嘅頻道，於2005年4月更創下首個粵語新聞台連續10萬小時播放嘅世界紀錄。
自啟播起，有線電視就設立咗香港首個粵語運動頻道，此外亦喺該台部份時段播放由ESPN所製作嘅節目至1999年中。自1995年開始，有線電視開始購入世界多項高水平嘅足球聯賽及盃賽直播權，包括英格蘭超級足球聯賽、德國甲組足球聯賽、意大利甲組足球聯賽、西班牙甲組足球聯賽、英格蘭足總盃、歐洲足協盃、洲際國家盃及多項盃賽例如世界盃外圍賽、世界盃、國際友誼賽等之前，呢啲賽事以往安排喺體育一台播放）。
大型足球賽事方面，自1996年起，有線電視已連續獲得3屆歐洲國家盃決賽週全部賽事嘅香港區獨家直播權，改變咗香港觀眾以往只可以收睇錄影盃賽嘅局面。至於足球界嘅盛事世界盃，有線電視於1998年購入2002年及2006年決賽週全部賽事嘅香港區獨家直播權，再加上於2003年9月啟播嘅足球台，令有線電視成為香港直播最多足球賽事嘅電視台。
但喺2004年7月，ESPN同埋衞視體育台拒絕同有線電視續約，有線電視因此設立一個專門用作播放英格蘭超級聯賽嘅英超台，重購入NBA TV國際頻道嘅播映權兼成為NBA TV嘅7個合作伙伴之一，令有線電視能夠播出全個球季每一場嘅英超賽事外，於NBA TV每週直播六場籃球賽事。
有線電視18台主力播放香港賽馬節目，包括賽馬預測、賽馬結果、馬圈人士專訪及香港賽馬會賠率，非賽馬日就播放財經資訊及新聞時事節目。澳門博覽台播放澳門賽馬及賽狗節目。球彩台就以博彩嘅角度播放足球賽事直播、賽果預測節目及足智彩賠率。
喺2003年或之前，有線電視曾經不時於自選收費頻道直播拳擊賽事，例如WBA重量級拳王爭霸戰，觀眾要喺比賽前致電訂購，至可以收睇，費用由HK$150至HK$220唔等。因費用昂貴，收視低，之後無再播放。
有線電視亦曾經播放喺香港屬於非主流嘅體育項目，包括美國職業冰上曲棍球賽，當時於額外收費頻道播放，月費HK$299，或年費HK$1199。後來因NHL出現長達一整季嘅罷工，全球被迫停播。除冰上曲棍球外，有線電視現時重有播放Ten Sports，主要直播英聯邦國家嘅木球比賽及世界各地嘅曲棍球比賽，觀眾要額外畀月費HK$340或年費HK$2280收睇。
2006年11月16號，電訊盈科以超過二億美元，奪得英超香港嘅轉播權，有線電視因此失去2007年至2009年三季嘅英超獨家播映權，外資證券行估計有線廣告收益將下跌至少兩成，20萬名客戶因而會流失，2008年更預期起碼虧損5000萬元。
啟播一年後，有線電視引入香港首個自選影像服務，播放剛在電影院上映嘅電影及成人節目，高峰時期曾有九條自選影像頻道，但最後一條自選播放電影嘅頻道已於2004年初停播，現時仍有四條播放成人節目嘅自選影像服務頻道。
而HBO、Cinemax、STAR Movies及MGM亦分別於1995年、2000年、2001年及2005年播映，令有線電視曾經成為香港唯一電視台囊括所有香港及荷里活所有最新上映電影嘅電視首播權。於2002年4月，有線電視播放香港首個印地語電影頻道Zee Cinema，以寶萊塢電影吸引印巴籍人士。
於2005年，有線電視嘅競爭對手now寬頻電視向HBO Asia Pacific及星空傳媒購下旗下多條電影頻道嘅香港區獨家播映權，呢啲合約嘅生效期由2005年9月1號至2006年7月1號唔等，即係說有線電視現已失去除上述嘅MGM以外3個荷里活電影頻道嘅播映權，再加上星空傳媒旗下嘅衛視電影台及美亞電視旗下嘅美亞電影台唔斷向各香港電影發行商簽署買片協議，獨家電視首播過半數新上映嘅港產片，其後now寬頻電視又推出自選影像服務等嘅增值服務，呢啲變化催化咗有線電視對其電影頻道平台嘅改革。
有線電視多年來被部份大陸及香港人士盜看。以往模擬廣播時，電視信號易於破解，部份唔法商人更大量生產非法嘅解碼器，藉呢圖利。有線電視曾要求政府及立法會將盜看收費電視由民事罪行改為刑事罪行，但卻遭拒絕，海關指會唔定期掃蕩非法解碼器售賣黑點。
到咗2001年，有線電視耗資約6億元將電視信號由模擬廣播轉為數碼廣播、以數碼方式加密，盜看情況有所改善。至2004年，部份唔法商人透過自製「聰明卡」製造非法解碼器，再次成功盜看有線電視。有線電視再次要求立法會將盜看收費電視刑事化，但仍遭否決，認為有線電視嘅數碼廣播系統已可以杜絕呢問題。
近期，有線電視獨家播映嘅英格蘭超級聯賽及2006年德國世界盃，香港同內地網民均可透過互聯網上點對點軟件，免費盜看內地電視台嘅現場直播。信誠證券聯席董事連敬涵指，有線電視2005年上半年嘅表現，受累於投資英超嘅巨額入帳，表現重唔理想，如今加上被now寬頻電視「搶去」多條頻道及網上盜看問題猖獗，預期有線電視面對嘅壓力唔少。
2006年2月21號，無綫收費電視宣佈同電訊盈科合作發展收費電視服務。有線電視喺2006年嘅中期業績報告話，呢次渠哋嘅合作對有線電視訂戶增長影響好細，但係，要對呢項發展對集團嘅收費電視業務實際影響做評估，目前就重係太早。
由於早前有線電視被now以2億美元天價奪去被視為「鎮台之寶」嘅英超轉播權。於2007年1月25號宣布，會投資逾5000萬元增設一條「10蚊睇一世」嘅新頻道，該頻道暫定暑假開台，有線為呢準備額外招聘100人。
2020年12月1號，有線新聞炒咗40個新聞部員工，當中涉及招牌節目，曾製作多項獲獎偵查報道嘅《新聞刺針》全組被裁走，員工追問裁員準則被拒，引發員工辭職抗議。由於新聞刺針過往曾經做過一啲對反送中運動同埋親中派民調操作唔科學嘅報道，所以呢個決定被部分人質疑係政治決定。
1. 雖然現時大部份公屋已在地下大堂設置保安崗位，防止上門推銷及其佢唔法活動，但有線推銷員向保安員表示祇係同現有客戶商討合約或推介服務，實際上卻向其他單位逐戶拍門推銷，保安防線形同虛設。祇有收到住戶投訴滋擾或遭保安員巡邏時發現驅趕，方會知難而退。
ii. 由於房屋署為節省成本，住戶單位內嘅電視天線接收器全部由有線免費提供，接收器上因而印有有線標誌。呢舉讓有線推銷員有機可乘，向住戶訛稱房署已准許有線入屋安裝，更聲稱整個屋邨均會安裝，如唔安裝日後將無法接收電視。
iv. 向住戶聲稱為特選客戶，以比其佢電訊商更特惠嘅價錢推銷唔同組合，如$170包括「電話＋電視＋上網」服務等，但訛稱因其中一樣服務安排安裝時間需時，因呢未能同時間安裝，最終發現祇包括其中某一至兩項服務。
v. 向住戶表示祇要簽署合約便可免費使用服務，查實為推銷員先自行支付首數月合約，避免合約終止，及後客戶方才發現要支付月費。另如住戶對簽署合約猶疑唔決，推銷員表示可代為支付首三個月月費，可見佣金吸引之大。
對於以上指控，有線電視發言人稱，呢啲問題係因為熱線電話服務經常線路繁忙，佢哋重唔係有心拖延。來電查詢繁多而且近日佢哋嘅電話系統進行維修及升級。發言人稱，由於線路繁忙，前線同事工作量沉重，故公司近期已增加人手接聽，提升服務質素。
自有線電視失去部分足球賽事獨家轉播權，及遭其佢電訊商大肆宣傳，以同類服務更平價錢搶客後，民主黨近月於各區共收到逾百宗個案，其中以葵涌邨最為嚴重，近2個月共收到逾30宗個案，半數為投訴有線懷疑非法／唔良推銷手法，另半數為刻意唔讓客戶終止到期合約。
於2007年6月6號上午，民主黨約10名黨員手持橫額，遊行到位於荃灣嘅有線電視大樓外請願，抗議有線非法及唔良推銷手法〔呢句嘢唔似粵語，唔該改咗佢〕，及刻意刁難唔續約客戶，要求政府從速立法監管。民主黨成員毀爛一幅諷刺有線服務「無王管」嘅漫畫，批評有線嚴重侵害消費者權益。
用戶呂小姐說，近月致電有線要求終止合約，但職員卻唔斷介紹各項優惠，令人極感煩厭，呂小姐表明堅拒續約，職員才願辦理手續。但兩周後有線再致電呂家介紹優惠，其家人在一知半解下答應續約，呂小姐氣憤難平，遂致電有線投訴，對方最終同意取消合約，但要交回該期間嘅正價月費。
其中一名投訴人葉先生說，數月前突然收到一名有線職員來電，誠懇地為佢覆核個人資料，重主動提供減費優惠，優惠為期 30個月，其間唔可轉台，葉說﹕「當時我唔虞有詐，還以為有線念舊，於係欣然接受。」但兩號後即從報章得知有線失去英超播映權，葉隨即去信有線要求終止合約，但有線指佢有口頭承諾，如違約只有訴諸法律，葉慨嘆「有做羊牯嘅感覺」，無奈接受。
有公屋居民投訴推銷員推銷手法令人討厭。有線職員冒充房屋署職員，聲稱要入屋為住戶檢查電視接收問題，如果唔接受檢查可能收看唔到免費電視台云云，好多居民唔知就裏便給佢哋入。佢哋假裝簡單檢查後卻大力推銷各類有線服務，重要求簽約，如果居民唔願意佢哋便唔肯離去，繼續以高壓嘅遊說手法直至居民感到太煩擾簽約咗事。
2020年12月，有線解僱40名新聞部員工，當中涉及招牌節目，曾製作多項獲獎偵查報道嘅《新聞刺針》全組被裁走，結果引發爭議。員工追問裁員準則被拒，結果引發大量員工辭職抗議。由於新聞刺針過往曾經做過一啲對香港修例風波同埋建制派民調操作唔科學嘅報道，所以有線新聞呢個決定被部分泛民主派人士質疑係政治決定。
2023年5月，有線新聞五名主播嘅喺有線新聞錄影廠大跳韓團人氣女團BLACKPINK成員Jisoo嘅Solo《FLOWER》，仲影咗段片留喺IG分享。不過出咗片段之後，引嚟爭議，所以涉事主播緊急刪除咗片段，有啲傳媒人亦批評女主播做法，但係亦有人聲援佢哋，反而質問有啲人點解對於未經諮詢或香港人同意嘅《港版國安法》落實之下，新聞自由崩壞呢啲更大嘅問題反而唔出聲。
當年佳視一推出《射雕英雄傳》，就轟動全港，米雪因為演活咗黃蓉一角，成為當時全香港最紅嘅女星，成為各大影視周刊最搶手嘅封面女郎，名氣日大，紅遍成個東南亞。佳視執笠之後，米雪旋即成為炙手可熱嘅女星，片約不絕，而當時麗的電視同埋無綫都爭相請米雪拍戲，最後由於無綫出價極高，所以請到米雪拍《絕代雙驕》。
華娛衛視，簡稱華娛或CETV，係TOM集團屬下嘅一間已經停止播出嘅衛星頻道，頻道主要播出娛樂節目，播出語言為純普通話。呢個頻道喺播出期間，凈限香港、澳門、廣東廣州、深圳、珠海、三星級以上嘅酒店同涉外小區，吉林長春地區先至收到。
雖然中國大陸有明文規定唔畀喺廣東珠三角以外地區轉播港澳臺或國外頻道，但有唔少縣級或唔知名地區都可以靜鷄鷄睇到包括華娛衛視等其它港澳臺或國外頻道。喺廣東地區，曾經喺廣州、深圳、東莞、珠海、中山、惠州地區播過呢個頻道，但惠州、東莞同埋中山地區先後因接到投訴而停咗呢個台。
無綫網絡電視係香港無綫電視旗下已經無再搞嘅收費電視同衛星電視業務。呢個業務喺1998年開始，初頭叫銀河衛星廣播，2005年改名做新電視，2006年改名做無綫收費電視，2013年改用而家個名。2017年1月，無綫電視宣佈提早交還收費電視牌，同年6月正式停播。
香港科技探索有限公司，以前叫香港電視網絡有限公司，係香港一間電子商貿公司，前身係1992年5月喺香港正式成立嘅城市電訊。1997年8月，城市電訊喺香港聯合交易所招股上市，1999年11月喺美國以預託證券形式掛牌上市。
員工約莫3,000人。香港電視網絡曾經從事電視節目製作，喺2009年開始準備申請免費電視牌照，但2013年政府用「一籃子因素」做理由唔批，引發咗好大爭議。佢地喺2014年11月19號正式以OTT方式開台，同年12月開始提供網上購物服務HKTV Mall，但2015年打後再無新節目首播，2018年3月正式宣佈放棄電視業務，唔再申請免費電視牌照。
城市電訊都成立咗附屬公司香港寬頻網絡有限公司，提供IDD0030、家居電話、寬頻上網、電視、2b電話等服務。2000年2月，香港寬頻攞到本地無線固網服務牌照。同年3月，香港寬頻推出寬頻互聯網服務。2003年8月，香港寬頻推出收費電視服務。
2005年5月香港寬頻將IP電視服務命名為「香港寬頻數碼電視」。2007年5月，香港寬頻革新旗下IP電視服務，重改名做「bbTV」。2008年1月，香港寬頻率先喺公共屋邨提供免費WiFi無線上網服務。
2012年12月5號，城市電訊建議將中文名由「城市電訊有限公司」改為「香港電視網絡有限公司」，而英文名就由「City Telecom  Limited」改為「Hong Kong Television Network Limited」，認為改公司名可以更準確反映集團嘅主要業務，為公司提供一個全新嘅企業形象同身份，將明顯有利於公司未來嘅業務發展。
2021年7月13號，香港電視網絡改名叫香港科技探索，英文名由「Hong Kong Television Network Limited」改名為「HK TECH VENTURE」，但英文簡稱咁啱得咁橋係「HKTV」行頭，7月22號上市名亦改成呢個名。
《還來得及再愛你》、《驚異世紀》、《童話戀曲201314》、《第二人生》、《警界線》、《三面形醫》、《開腦儆探》、《來生不做香港人》、《導火新聞線》、《我阿媽係黑玫瑰》、《歲月樓情》、《天網》、《四年B班》、《大眾情性》、《末日+5》同《選戰》。
好耐之前，電視節目都係用接近成本低，高執行技術嘅電腦嚟搞，但嗰時傳輸信號時，畫質比較差。直到1980年代初期先至起步。1980年代中葉，日本有電子產品賣家睇啱咗喺度發展緊嘅數字電視技術，之後NHK代表團睇到美國嘅電子公司開始校電視嘅數字信號而有樣學樣。
維護國家安全委員會主席由行政長官兼任，成員由政務司司長、財政司司長、律政司司長、保安局局長、警務處處長、警務處副處長、入境事務處處長、海關關長同特首辦主任兼任。秘書長由行政長官另行委任一名人員擔任。另外委員會設有「國家安全事務顧問」，由中聯辦主任兼任。
政府總部禮賓處，通常簡稱禮賓處，係香港政府部門，屬政務司司長辦公室行政署旗下，負責代表香港政府接待訪問香港嘅中國或者外國政治要員，策劃同統籌外國皇室成員同政府高層領導人嘅官方訪問香港活動，同埋管理香港授勳及嘉獎制度。
1972年7月24號，歷史檔案處成立，喺斐濟來嘅澳洲人戴雅文做主任。歷史檔案處設喺花園道1號A，美利大廈毗鄰嘅公眾停車場入低一棟兩層高樓仔。棟樓盒狀構造，山形屋頂，原先係一間軍用廚房同軍械貯物室，佔地得啲咁多。
1974年9月，歷史檔案處遷到美梨道2號美梨道多層停車場大廈，佔據地下同閣樓，佔地約五百平方米。1995年7月20號，政府將檔案處遷去屯門政府貯物中心，將美利道2號原址劃畀廉政公署。不過，輿論認為屯門交通不便，而檔案處職員認為屯門選址隔籬係存有危險品嘅工業區，風險太大，不利保存歷史檔案。
效率促進辦公室透過推動同促進變革改進公共服務同相關嘅管理，令到呢啲服務以更方便使用者同有效嘅方式應對社會嘅需要。透過公共服務使用者、提供者、分析，收集見解同諗法，並加以應用，目標係促進個別機構同政府充份合作，為香港提供及時、綜合同設計得宜嘅服務。
1823電話中心，係香港政府部門，屬政務司司長辦公室效率促進辦公室旗下，負責提供全日24小時一站式服務，處理外界對政府服務嘅查詢同投訴。聯絡方法除咗打電話熱線1823，重可以填網上表格、電郵、流動應用程式、傳真、SMS同郵寄。
2010年1823開始拓展網上服務，首先喺年初推出 1823 Online 網站，提供嗰個中心收到常見查詢同答案。其後喺2011年4月推出「Tell me@1823」手機應用程式，畀使用者隨時透過智能手機同1823聯絡。
提供幾樣專業服務，去幫律政司司長及副司長執行職責，並就政府正在考慮的所有法律政策事宜提供資料。呢科亦都就關於司法、法律制度、法律專業、人權、《香港基本法》及中國大陸法律嘅問題，提供意見。幫法律改革委員會做研究同秘書工作嘅法律改革委員會秘書處，亦隸屬法律政策科。
香港政府喺1970年代初推行清潔香港運動，教育署1974年喺啲官立及資助中小學成立「少清隊」，為學生提供清潔環境嘅社區工作。一啲活動範圍擴充到清潔以外嘅社區服務，少清隊喺1978年2月改名做公益少年團。
選舉事務處係香港政府負責選舉工作嘅部門，隸屬政制及內地事務局，亦係選舉管理委員會嘅行政支援機構。選舉事務處協助選管會執行《選舉管理委員會條例》所規定嘅法定職能，入面包括協助市民登記做選民、劃分選區、制定選舉條例同選舉活動指引等。
選舉事務處喺1994年成為香港政府部門之前屬於布政司署轄下憲制事務科嘅內部機構。1997年7月1號主權移交之後，選舉事務處隸屬政制事務局，2007年7月1號決策局重組之後被劃入新成立嘅政制及內地事務局。
2016年香港立法會選舉期間，選舉事務處嘅職員唔見咗一本入面有大約8000個已登記選民個人資料嘅選民登記冊。2017年香港行政長官選舉期間，選舉事務處唔見咗兩部分別入面有大約1200個選舉委員會委員同全港超過300萬個已登記選民個人資料嘅手提電腦。
在職家庭及學生資助事務處係香港特別行政區政府教育局同勞工及福利局轄下嘅部門，2015年3月1號透過編撥原有嘅學生資助處同在職家庭津貼辦事處為同一事務處而成立，負責為香港有需要嘅家庭提供專設嘅資助，支援兒童同青年求學，同埋鼓勵在職家庭持續就業，自力更生。
在職家庭及學生資助事務處透過多項學生資助計劃，幫助學前至專上教育程度嘅學生，確保香港學生唔會因為經濟困難而未能夠接受教育。亦提供多項獎學金同獎勵計劃，鼓勵學生努力不懈，積極求學，爭取卓越成績。亦會負責推行低收入在職家庭津貼計劃，呢個計劃鼓勵自力更生，紓緩跨代貧窮。
環境保護署嘅職責包括構思環境保護、自然保育同埋能源效益等政策，執行香港各環保法例。環保署亦負責監察環境質素，為家居、工業等各種廢物提供收集、轉運、處理同埋處置設施，並就城市規劃同新政策對環境嘅影響提供意見。
漁農自然護理署嘅工作包括監察同指導漁業同農業，營運香港各新鮮副食品批發市場，指定同管理郊野公園、特別地區、海岸公園海岸保護區，同規管瀕臨絕種動物、植物嘅出入口。並且監管動物嘅福利同控制動植物嘅傳染病，例如禽流感。
食物環境衞生署同康樂及文化事務署嘅前身係由市政局同區域市政局管理嘅市政總署同區域市政總署。市政局同區域市政局喺2000年1月1號俾當時做行政長官嘅董建華以推行市政服務改革嘅理由解散，屬下嘅市政總署同區域市政總署亦一齊解散同重組成為食物環境衞生署同康樂及文化事務署。
喺民政事務總署成立前，香港官、民之間並冇適當溝通途徑，以致產生好似六七暴動噉嘅事。六七暴動後，港府喺1968年5月倣效喺新界行咗多年嘅理民府、主管為理民官制度，喺市區開始推行民政署，主管係民政主任嘅制度，以提供資源協助各社區解決地方問題以及主動搜集居民意見，向政府匯報。
今日，香港特區政府同市民之間嘅溝通有多方面嘅專有渠道，包括政府效率促進組、各區議會、申訴專員公署、平等機會委員會、個人資料私隱專員公署、強制性公積金計劃管理局、獨立監察警方處理投訴委員會、金融糾紛調解中心同埋香港存款保障委員會等。
民政事務專員，係香港民政事務局民政事務總署各區民政事務處嘅主管，係香港政府派駐落地區層面嘅最高級官員，由首長級丙級政務官或者高級首席行政主任出任，職級屬於首長級薪級第2點。自2024年政府推行「完善地區治理」後，民政事務專員亦兼任嗰區區議會主席。
喺2019年區議會選舉後，由於民主派議員喺18區區議會攞到大多數民選議席，令到民主派成功控制多區區議會。之後，民主派喺區議會會議上多次提出唔同動議或議案，都被多區嘅民政事務專員故意阻撓或反對，令議案或會議冇辦法順利通過，因此畀市民同區議員質疑身為公務員嘅民政事務專員有冇盡忠職守，係唔係政治唔中立，偏袒香港政府同親中派。
醫療輔助隊係香港保安局轄下嘅輔助紀律部隊之一，專責為香港提供義務醫療同埋衞生服務。佢哋嘅宗旨係提供最高效率同成效嘅醫療服務，增強常規醫療衞生服務，令香港市民保持健康安全嘅生活。衞生署署長須身兼醫療輔助隊嘅當然總監，現時由林文健醫生出任，總參事係黃英強。
由1950年成立起，醫療輔助隊使用上方有代表伊利沙伯二世女皇皇冠嘅徽章，中央以藍底色配上輔助隊英文名嘅縮寫AMS，下方加上HONG KONG。香港回歸之後，徽章作出更改，皇冠以香港特別行政區區徽取代，下方樣式與香港警察徽章相同，以嘉禾包圍標誌，中央以中文加上醫療輔助隊五字。
醫療輔助隊成立於1950年，1953年石硤尾大火、1962年 颱風溫黛、1972年六一八雨災、1996年嘉利大廈五級火警、1999年香港國際機場中華航空642號班機空難、2003年SARS事件中都發揮咗重要嘅角色同地位。
應急特遣隊係醫療輔助隊專門應付特別災難嘅隊伍。當香港發生特別災難，應急特遣隊會派遣隊員協助消防處嘅救護總區同現場醫護人員處理傷者。此外，應急特遣隊平時喺醫療輔助隊隊內推廣「災難醫療」，令到醫療輔助隊其他部門嘅隊員喺災難事故或一般意外上有高效率嘅處理能力。
醫療輔助隊喺1990年代推行「災難醫療計劃」，希望將有關技術推廣至隊內，以提升隊員嘅災難醫療技術。所以1992年成立應急特遣隊，喺特遣隊內率先推行災難醫療助理訓練，成員除咗專業嘅醫護人員外，亦有從其他縱隊借調嘅隊員。
急救單車隊喺2002年成立，初時係醫療輔助隊嘅義工團計劃之一，由各縱隊內自願參與嘅隊員所組成。急救單車隊主要喺星期六、星期日及香港公眾假期為沙田至馬鞍山同大埔、上水，重有屯門至天水圍嘅單車徑使用者，提供急救服務。
醫療輔助隊少年團係醫療輔助隊架構下嘅一部分，隊員年齡由12至16歲，係香港其中一個青少年制服團體。少年團提供獨特嘅技能訓練，並且教授醫療、衞生及健康嘅專業知識，藉以幫助少年團團員建立良好品格，日後成為社會棟樑。
根據於1999年修訂嘅《香港法例》第517章第21條，行政長官可以招募同維持一個稱為「醫療輔助隊少年團」嘅少年組織，少年團由已經登記加入該團嘅12歲至18歲人士組成。招募同維持少年團嘅費用需要由立法會從政府一般收入中撥款支付。
包括常規訓練、遠足、旅行、露營、爬山、游泳、划船及風帆等。此外，亦包括探訪各個政府應變部門，例如政府飛行服務隊及民航處等等。同時少年團亦會定時舉辦各式聯誼活動，例如周年閱操、開放日等，家長可以從中了解仔女嘅表現同進度。
有隊員指出，部分隊員嘅服務時數符合勞工法例嘅連續性合約「四一八」規定，但係隊員只得到時薪及強制性工積金嘅供款，未有獲得勞工法例所賦予正職僱員所可以享有嘅福利，例如年假等等。其中負責非緊急救護服務以及喺全香港7間美沙酮診所當值嘅2百多名兼職人員，每月工作時間最多達到25更，每更8至9個鐘，工作時間符合「四一八」規定。
醫療輔助隊回應表示，醫療輔助隊為志願部隊，係根據《輔助隊薪酬及津貼條例》嘅規定去支付薪酬以及發配津貼。理事長陳衞聰表示，醫療輔助隊分為全職及兼職志願人員，前者享有香港公務員薪酬福利，而者人數則佔多數，只有時薪及強積金供款。
民眾安全服務隊係中華人民共和國香港特別行政區保安局轄下嘅輔助紀律部隊之一，於1952年成立，初期係一支備戰嘅民防單位，但經過多年發展，轉型成為服務多元化嘅輔助組織，當發生天災人禍時，執行各種應急服務，保護香港市民及公眾，協助減輕正規紀律部隊嘅工作負擔。
民眾安全服務處編制人數為103人，包括一名首長級人員，其餘係部門人員以及一般職系人員。佢哋嘅工作係為民眾安全服務隊志願人員提供行動策劃及管制、隊員訓練、行政以及後勤支援。部份職系人員需要同時兼任民眾安全服務隊嘅志願工作。
1967年，駐守啟德機場嘅英國皇家空軍攀山搶救隊因為資源問題宣布解散，並且將山嶺拯救任務交出，希望由香港政府接手。經過多個政府部門商議，最後由民眾安全服務隊接任相關任務，並且於1969年成立攀山搶救隊。
1976年開始，攀山搶救隊開始選派隊員前往英國接受高級山嶺搶救訓練，並且安排去皇家空軍攀山搶救中心學習。1993年，攀山搶救隊選派隊員隨同英國皇家空軍人員去到尼泊爾參與遠足耐力訓練。1997年，攀山搶救隊開始召募第一批女隊員。
1967年，香港發生六七暴動。由於喺暴動之中，有滋事分子上街搗亂及大量土製炸彈嘅出現，令唔少學校被逼停課，有部分青少年亦上街參與社會運動及擾亂社會秩序。暴動平定後第二年，香港政府喺民眾安全服務隊嘅架構中加入少年團，目的係為咗令青少年將課餘時間貢獻香港社會，而唔係上街參與社會運動及擾亂社會秩序。
民眾安全服務處隸屬政府部門，接受政府撥款，因此參加民安隊少年團亦受到政府資助，隊員嘅制服由部隊提供，退隊及退休時要交還。另外，隊員參與社會服務及訓練喺既定條件下有膳食津貼，但係喺部份情況下會由民安隊福利中隊或膳食供應商直接提供膳食以代替發放津貼。
香港海關其中一項主要職責係堵截毒品。海關人員駐守於各出入境管制站，為旅客進行清關、查驗貨物同郵包，搜查車輛、船隻同飛機，以偵緝同防止販毒活動。海關毒品調查科會對唔同層面嘅販毒活動作出深入調查，並加強與本地、內地同海外執法機關之間嘅合作，交換情報，聯手打擊販毒活動。
香港海關係香港特別行政區唯一負責對版權同商標侵權活動進行刑事調查同檢控嘅部門。海關其中一項任務係維護知識產權擁有人同正當商人嘅合法權益。為咗履行呢項任務，海關執行香港法例第528章《版權條例》、第362章《商品說明條例》同第544章《防止盜用版權條例》嘅規定。
合法香煙同燃油同埋私煙同私油嘅價格相差好大，令到走私客鋌而走險販賣私煙同私油以獲取利潤。為咗保障根據香港法例第109章《應課稅品條例》所訂明嘅應課稅品所徵收嘅稅款，香港海關稅收同一般調查科轄下成立咗私煙調查組同私油及一般調查組，分別採取持久同嚴厲嘅執法行動打擊私煙同私油活動。
私煙調查組負責偵緝有組織嘅走私、分銷同零售私煙活動，喺全香港各區打擊街頭販賣、貯存同零售私煙活動。私油及一般調查組負責打擊私油嘅使用、分銷、製造同走私活動。除咗針對零售層面之外，呢組亦致力打擊化油廠、合成油製造中心嘅活動同跨境走私活動。
香港嘅消防處係負責防滅火警同救護工作嘅政府部門，屬於香港紀律部隊之一。佢嘅前身係香港警務處轄下嘅消防隊，成立於1868年5月9號，初期主要係負責本港嘅救火工作，喺火警發生時，保障市民生命同財產嘅安全。
1953年7月1號，消防隊從醫務署接管咗非緊急救護服務，自始所有救護資源都交由消防隊管理。1960年成為獨立嘅政府部門消防事務處，之後喺1983年7月改稱為消防處。1992年，消防處宣佈分期將非緊急救護服務交返俾醫院管理局及醫療輔助隊負責。
政府飛行服務隊係隸屬香港政府保安局嘅紀律部隊之一，喺1993年4月1號成立，前身係皇家香港輔助空軍。現時請咗 227 個公務員。佢哋主要嘅職責係執行搜索同埋拯救任務。另外，佢哋亦都會幫政府影空中相，用來整地圖、測量填海工程、支援偏遠山區同離島嘅各項政府服務。
服務隊不時會支援其他紀律部隊執行維持香港內部嘅保安職務。香港警務處嘅特警隊同埋警察機動部隊經常借用服務隊嘅直升機來進行訓練同埋參與行動。由於捷流 41 型定翼機嘅設備先進、可以用喺長途飛行，因此警務處同香港海關經常借用來作秘密巡邏，以偵緝走私、非法入境同埋販毒嘅活動。
超級美洲豹L2直升機可以運載大量嘅水，救山火特別啱用。服務隊會聯同漁農自然護理署同埋消防處聯合進行滅火行動。超級美洲豹 L2 直升機除咗有一般嘅消防桶裝置之外，亦可以喺機肚下面裝上單缸滅火系統同埋滅火泡沫釋放系統，加強滅火功能。
喺2020年8月23號，12名曾經參與反送中運動抗爭嘅人，坐快艇流亡台灣，喺香港東南嘅海域被內地公安拘捕。當時有報道指，飛行服務隊嘅定翼機曾經喺相關水域上空盤旋，被質疑係協助警方行動。去到2020年12月22號，美國商務部公布制裁一批同中國軍方有聯繫嘅實體，限制佢哋購買美國商品同埋技術，以防止佢哋不恰當轉移美國技術，其中就包括咗政府飛行服務隊。
香港輔助警察隊隸屬於香港警務處支援部支援科，喺1914年根據《香港法例》第233章《香港輔助警隊條例》第三條成立。主要工作係支援正規警隊喺大型公衆活動或預先策劃嘅行動中執行人群管理工作，同埋執行日常巡邏工作。
香港輔助警察隊由社會各階層嘅志願人士組成，提供訓練有素嘅後備人手，喺應付緊急事故嘅時候支援正規人員，依循警務處處長按現行嘅行動優次而指令嘅支援形式同人數動員。輔警隊嘅組織同指揮架構已經同正規警隊融合。
所有輔警隊員嘅制服同裝備基本上同正規人員一樣。男女隊員都會配備點三八左輪手槍同十二發子彈、警棍同胡椒噴劑。隊員會喺基本訓練課程度接受武力使用訓練。輔警隊員同正規人員喺制服上唯一嘅分別係輔警隊員嘅肩章印有英文字母‘A’作識別。
市政局同區域市政局喺2000年1月1號，俾當時嘅行政長官董建華以推行「市政服務改革」嘅理由將兩個市政總署一齊解散，市政總署同區域市政總署就解散並重組成為食物環境衞生署同康樂及文化事務署，並接管原本由民政事務局、兩個市政總署、康體發展局同影視處部分工作。
文物修復辦事處設有13個專門修復實驗室，負責設計、推行同評估各項修復項目。此外，修復辦事處亦需要根據部門嘅藏品同外借展品嘅保存事宜提供意見同技術支援。由文物修復辦事處負責照料嘅文物類別好廣泛，包括書畫、紙本文物、紡織物、金屬品、陶瓷器、民間用品、木器以至其他出土文物。
現時修復主任亦要為各博物館籌辦嘅專題展覽提供技術支援、保存總數大概二十萬嘅博物館藏品，同埋協助古物古蹟辦事處保存大概有八十萬件嘅出土文物。而文物修復辦事處嘅職責係盡力保存香港嘅文化財產，令到佢哋呈現最真實嘅面貌，畀後世得以研習同欣賞。
海事處係香港特別行政區政府運輸及房屋局轄下嘅部門，主要負責香港海域海上安全、港口監管、管理香港船舶註冊、確保香港註冊船舶質素、規管香港海員註冊同聘請等、制訂航運政策、標準同法例、對付油污、收集由船舶產生嘅垃圾同清理特定漂浮垃圾、協調海上搜救行動、調查喺香港海域之內發生嘅海上意外，同保養香港政府部門船隊等，現任處長係王天予。
知識產權署喺1990年7月2號成立，接替註冊總署處理專利註冊、貨品嘅商標註冊同其他相關工作。知識產權署署長取代註冊總署署長擔任商標註冊處處長同專利註冊處處長嘅職務。同時，知識產權署亦從律政署接收處理有關版權事務嘅職能。
通訊事務管理局辦公室係香港特別行政區政府商務及經濟發展局轄下嘅部門，喺2012年4月成立，由前電訊管理局同前影視及娛樂事務管理處轄下嘅廣播事務管理科合併而成，係獨立法定機構通訊事務管理局嘅行政部門，以營運基金模式運作。
電影、報刊及物品管理辦事處係香港特別行政區政府商務及經濟發展局通訊事務管理局辦公室轄下嘅部門，喺2012年4月1號成立，負責香港嘅電影評級、管制淫褻同不雅物品，同埋報刊註冊，繼承咗前影視及娛樂事務管理處嘅職能。
1841年香港開埠，其時書信往來港九諸多不便，洋行大班三催四請港府發展郵政後，卒之嚮同年8月28號成立驛務總署，隸屬英國皇家郵政，而第一間「書信舘」則於11月12號嚮政府山落成。當陣時香港郵務百廢待興，來港信函多到摩打手都唔做得切。
家陣嘅《建築物條例》主體喺1955年制定，當中作過多次修訂，建築物條例執行處係當中嘅執行單位。1982年之前，執行署係隸屬工務司署。1982年，工務司署改組，成為布政司署轄下地政工務科，負執行工作嘅辦事處就升格為部門，建築物條例執行處就歸入建築拓展署。
1986年4月，建築物條例執行處同地政署合併成為屋宇地政署管轄。1993年8月1號，總部位於美利大廈嘅屋宇署正式成立，接任建築物條例執行處工作。屋宇署原隸屬房屋及規劃地政局，2007年7月1號決策局重組後劃入新成立號發展局。
2020年11月，有線新聞有意跟進該月發生造成 8 死嘅油麻地大火，去屋宇署樓宇資料中心，以新聞採訪為由查閱屬公共記錄嘅涉事大廈圖則，但畀屋宇署拒絕。當時職員話要呢個唔係一般嘅申請用途，要上頭批。一星期後屋宇署回覆未能處理，因為要考慮記者獲得圖則後用來做乜，署方想知道背後原因。
香港記者協會主席楊健興批評，唐樓建築問題涉及重大嘅公眾利益，記者查閱圖則作新聞嘅用途很清楚，要考慮新聞內容先考慮批唔批，完全係干預新聞。而根據屋宇署文件，按建築物條例呈交嘅係公共記錄，如果版權擁有人無特別提出反對，公眾繳付規定費用後就可以查閱圖則。
渠務署嘅前身係1890年成立嘅渠務辦事處，當時隸屬於香港政府嘅工務局。1964年，渠務辦事處同負責路政管理嘅馬路部合併為馬路渠務部。1969年，當時嘅馬路渠務部分拆成負責全港排水管理嘅渠務部同負責路政管理嘅馬路部，為當時嘅工務局土木工程科屬下嘅部門。
機電工程署嘅規管服務由多個部別負責，工作範圍包括機械安全、氣體安全、電力安全、鐵路安全、能源效益、監察公用事業公司。負責監察電力公司同氣體公司，亦會規管電力、氣體、升降機、電梯承辦商同工程人員，以及就核電安全事宜向政府提供意見。
機電工程營運基金喺1996年成立，透過5個策略業務單位為香港超過80個政府部門／局同公共機構提供多元化嘅機電工程服務。每個策略業務單位以特定組別嘅政府部門同公共機構為服務對象。營運基金提供種類繁多嘅機電工程服務，範圍遍及機場服務、學校、環境衞生、政府建築物同設施、醫院同診所、康樂文化場地、港口同海港、郵政服務、工程管理同顧問服務。
地政總署屬下有地政處、測繪處同法律諮詢及田土轉易處。地政處負責批出同徵收土地、因應各種用途幫土地同物業估價、執行契約條款、土地同寮屋管制、市區重建，同埋保養喺未撥用同未批租政府土地上嘅人造斜坡。測繪處係香港負責土地測量同製圖工作嘅官方機構，佢哋管理香港嘅大地測量監控網絡同衛星定位參考站網、進行土地界線測量同航空測量，同埋製作紙品同數碼地圖。
在開埠初期，香港市民食水來源主要係來自附近嘅山澗溪流或自行開鑿嘅地下水井。隨著城市發展，人口急劇膨脹，這些原始嘅供水方法開始不勝負荷，而且井水亦易受污染，引致痢疾，開拓水源遂成為當時香港政府急需解決嘅問題。
香港少長期天然水源，就起水塘儲雨水，以求供淡水穩定。從十九世紀末到二十世紀末，香港都靠水塘供水。一八六三年，薄扶林水塘竣工。之後起咗水塘十七個，呢個無包私人水塘。重光後嘅幾十年，人口急增，經濟充沛，新起水塘，規模龐大。
雖然唔停起水塘，供水量都唔及工住所需。一九六三年六月到一九六四年，香港天旱，每四日供水四個鐘。因此同時起船灣淡水湖同石壁水塘。而香港政府，亦同廣東省傾買食水。一九六零年到一九八九年之間，香港政府同廣東當局，簽咗五份供水協議。
因為中華人民共和國一九六六年起文化大革命，搞差同英國關係。香港政府唔敢太依賴中國供水，所以亦另用海水化淡取得淡水。香港第一個海水化淡廠，樂安排海水化淡廠，一九七五年落成。但廠皮費貴，而東江供水穩定，一九八二年，海水化淡廠停廠，一九九二年爆破拆卸。
由於人口增長較預期少、香港工業北移及香港人近年來開始節約用水，近年來東江供水有過量之嫌。基於合約規定，現時香港每年必須購買最少約8億立方米東江水，耗公帑逾24億元。但因為香港水塘因氣候轉變而變得水頭充足，出現水塘滿溢嘅情況，在1998年至2003年期間已把約值30億港元嘅東江水排入大海。
2005年香港各水塘總存水量為5.54億立方米，佔總容量94.64%。而於同年，因水塘滿溢而要排出大海嘅淡水達1.09億立方米，如以當時東江水價計算，即逾3億元。政府當時表示希望能夠跟粵方達成新嘅供水協議，考慮彈性供水嘅安排。
水務署自1950年開始供應鹹水作沖廁用途。服務範圍最初限於政府及政府補助嘅高密度住宅，其他擴展至市區及新市填。現時香港約八成人口均使用鹹水沖廁。2003年，香港嘅沖廁用量平均每天670,000立方米。
政府產業署喺1990年4月1號成立，主要工作係致力提供合適嘅政府產業，以便政府提供高效率嘅服務。善用現有政府產業，並作出所需調整，以應付政府需求。為政府產業提供最符合成本效益嘅管理服務。為配合運作需要同埋法例規定嘅轉變，將政府物業翻新及改善。
個案處理部由破產管理署署長掌管，職員包括破產管理主任。如果破產管理署署長獲委任為受託人或清盤人，個案處理部會負責破產清盤管理嘅工作，包括變現資產、裁定債權人嘅申索、派發債款、調查破產或清盤嘅原因、破產人或公司嘅操守同事務，同埋執行有關清盤同破產事項嘅條例。
財務部由總庫務會計師掌管，職員計有庫務會計師同會計主任。財務部嘅主要職務包括對破產或清盤案進行財務同會計調查、對外間清盤人提交嘅帳目進行法定嘅核數工作、管理破產或清盤案財產帳戶嘅款項，並為佢哋安排投資事項，同埋監管外間清盤人。
謝立文喺赤柱聖士提反書院讀中學。《麥兜》入邊嘅「春田花花幼稚園」，部份係佢母校嘅回憶。例如黃秋生配音嘅校長同黎根，就係按照佢讀書嗰陣個校長葉敬平個樣刻畫，所以啲舊生睇到無不拍案叫絕。《麥兜》動畫版入邊好多歌都係由校友何崇志博士填詞及編曲。
《麥嘜》系列故事係套香港漫畫，由謝立文寫，麥家碧畫。故事主要圍繞一隻卡通豬麥嘜為主，佢自1988年起喺香港漫畫登場。《麥嘜》故事內容簡單，但富有意義，場景別具香港本土特色，而故事裏頭嘅對話大多以廣東話寫成，題材係圍繞香港嘅時事同埋濕碎事，受香港人歡迎。
早期嘅《麥嘜》系列故事先喺《明報周刊》彩頁出現，每期以兩全版刊登一個故仔，對象係成年知識分子。後來啱細路睇嘅題材同時喺《明報周刊》送嘅《小明周》上刊登。隨住故事結集出版，《麥嘜》系列故事開始普及化同埋受歡迎。
到咗1993年《星期天周刊》創刊，作者二人隨《明周》知遇者雷偉坡過檔，全力發展兒童雜誌《黃巴士》，隨《星期天周刊》附送。其後《星期天周刊》因政治理由停刊，《黃巴士》亦喺市面上消失。至1996年，《黃巴士》獲得資助獨立創刊，兩年後改以雙周刊形式出版，之後改成月刊形式出版，為提高吸引力，不時送精品，主要係同《麥嘜》系列故事題材相關，例如麥嘜吹氣相架，春田花花小學生字簿等。
佢哋嘅班主任係一位叫 Miss Chan 嘅人類。春田花花幼稚園嘅校長都係人，叫做黎根，而且生得同故仔眾多其他人類角色一模一樣。幼稚園嘅校訓係「吾德物賜」，係作者攞英國「吳德物次」牌「肥仔水」諧音而成。
《麥嘜》故事由謝立文寫，麥家碧畫。謝立文去過澳洲留學，並受當地漫畫家Michael Leunig影響。麥家碧就喺當時嘅香港理工學院畢業。兩個人合作造就咗《麥嘜》作品之中以鮮豔嘅水彩顏色加埋簡單線條呢種畫風。
廣華醫院於1911年由東華三院成立，為九龍西同黃大仙區人口提供多元化嘅醫療服務。廣華醫院係九龍中醫院聯網嘅一間主要急症醫院、神經外科同婦產科轉介中心。醫院近年喺唔同專科嘅範疇裏面成立唔同嘅治療中心，包括微創手術培訓中心同陳馮曼玲心臟科中心，提供切合社會需要嘅服務。
《春田花花同學會》係一部港產片，2006年1月26號喺香港上映，導演係趙良駿，監製係陳可辛同謝立文，片長92分鐘。電影由動畫同真人演出組合而成，故仔講「春田花花幼稚園」一班小朋友大個咗之後喺社會入面做嘢嘅情況。